સૌ પ્રથમ તો સુરતના લિંબાયતમાં ઇવીએમ ખોટવાયાના અહેવાલ પ્રાપ્ત થયા હતા તેના કારણે મતદારોનો સમય વ્યય થયો હતો. તો માંડવીમાં પણ 15 જેટલા ઇવીએમ શરૂઆતમાં ખોટકાતા 130 જેટલા મતદાન મથકોએ મતદાન પ્રક્રિયા ખોંરભે ચઢી છે. તેમજ વીવીપેટ પણ ખોટકાયા હતા. જ્યારે સુરત જિલ્લાના બારડોલીના બાબેન ગામે તો મતદારો વહેલી સવારથી લાઇનો લગાવીને ઉભા હતા પરંતુ ઇવીએમ વ્યવસ્થિત ન હોવાથી મતદાન ઘણું મોડું શરૂ થયું હતું. ત્યારે હવે અહીં પ્રશ્ન એ છે કે મતદાન નિયત સમયે જ પૂર્ણ કરાશે કે પછી સમય લંબાવવામાં આવશે. તો પોરબંદરમાં અને વેરાવળમાં પણ આ જ પ્રકારની સમસ્યા ઉભી થઈ હોવાના અહેવાલ છે.